**Siste endring**

Revidert avsnittet «Beskrivelse».

**Hensikt**

Informere om gjeldende retningslinjer og gi anbefalinger slik at fosteret beskyttes mot stråling og gravide blir trygg i sin arbeidssituasjon.

**Beskrivelse**

Den gravide ansatte i Helse Bergen HF kan trygt og uten spesielle tiltak utføre vanlige arbeidsoppgaver hvis forventet stråledose til foster er mindre enn 1 mSv i løpet av svangerskapet.

Dersom den gravide ansatte jobber med røntgenstråling og bruker blyfrakk skal den forventede dosen målt utenpå blyfrakken være under 10 mSv.

10 mSv målt utenpå blyfrakken til den gravide vil gi under 1 mSv til foster.

Dersom den gravide ansatte jobber med gammastråling, f.eks. ved PET senteret, skal den forventede målte dosen være under 1 mSv. Se [13 Strålevernstiltak for gravide ansatte ved Senter for NM/PET](https://kvalitet.helse-bergen.no/docs/pub/DOK31086.pdf)

En strålebruker / strålemedbruker, som ikke bærer persondosimeter, vil ikke motta større stråledose enn 1 mSv/år forutsatt at [veiledning for hvem som skal bære persondosimeter](https://kvalitet.helse-bergen.no/docs/pub/DOK30123.htm) er fulgt.

Det betyr at gravide ansatte som ikke bærer dosimeter trygt kan fortsette med sine arbeidsoppgaver.

Dersom det er sannsynlig at dosen til foster kan overstige 1 mSv i resterende del av svangerskap, skal arbeidsoppgaver endres.

**Ansvar**

*Ansatte* har plikt til å melde fra til Strålebruksansvarlig om graviditet så tidlig som mulig i svangerskapet dersom det er behov for tilrettelegging.

*Strålebruksansvarlig* har ansvar for å vurdere nødvendig tilrettelegging i samråd med den gravide, der foster kan bli utsatt for røntgenstråling.

**Interne referanser**

[14 Informasjon: Radioaktiv pasient - lav aktivitet](https://kvalitet.helse-bergen.no/docs/pub/DOK40889.htm)

[Kravdokument Strålebruk](https://kvalitet.helse-bergen.no/docs/pub/DOK29557.htm)

**Eksterne referanser**

[Info om fosterdoser fra DSA: Graviditet og røntgenstråling](https://www.dsa.no/publikasjoner/straleverninfo-15-2005-graviditet-og-rontgenstraling/StralevernInfo15_2005.pdf)

[Strålevernsforskriften §32](https://lovdata.no/dokument/SF/forskrift/2016-12-16-1659/KAPITTEL_4%22%20/l%20%22%C2%A732)

[IRCP 84, Pregnancy and Medical Radiation, se kapittel 8 side 33-34](https://journals.sagepub.com/doi/pdf/10.1177/ANIB_30_1)